b'\n_START_ARTICLE_\nLinia arborilor\n_START_PARAGRAPH_\nLinia arborilor sau linia copacilor este limita maxim\xc4\x83 a habitatului, m\xc4\x83surat\xc4\x83, de obicei, printr-o curb\xc4\x83 asem\xc4\x83ntoare unei curbe de nivel, la o anumit\xc4\x83 altitudine medie, p\xc3\xa2n\xc4\x83 la care arborii sau copacii sunt capabili de a cre\xc8\x99te. Linia copacilor se g\xc4\x83se\xc8\x99te la altitudini ridicate \xc8\x99i \xc3\xaen medii frigide. Mai sus de linia arborilor, copacii nu mai pot tolera condi\xc8\x9biile mediului ambiant, de obicei temperaturile negative (lipsa biotemperaturii) \xc8\x99i lipsa de precipita\xc8\x9bii sub form\xc4\x83 lichid\xc4\x83._NEWLINE_Conceptul de linia copacilor nu trebuie confundat cu linia p\xc4\x83durii sau linia lemnului, care este linia p\xc3\xa2n\xc4\x83 la care copacii sau arborii unei p\xc4\x83duri pot forma o p\xc4\x83dure cu coroane compacte. _NEWLINE_la limita liniei copacilor, cre\xc8\x99terea copacilor este adesea neregulat\xc4\x83 \xc8\x99i dispersat\xc4\x83, ultimii copaci ai zonei de tranzi\xc8\x9bie form\xc3\xa2nd tufi\xc8\x99uri dense, sau arbori izola\xc8\x9bi cu forme contorsionate, cunoscute \xc3\xaen german\xc4\x83 sub numele de en   krummholz (aproximativ, "lemn degenerat")._NEWLINE_Linia arborilor, ca orice linie natural\xc4\x83 de tranzi\xc8\x9bie, precum este limita dintre uscat \xc8\x99i un lac, apare a fi clar definit\xc4\x83, de la o anumit\xc4\x83 distan\xc8\x9b\xc4\x83 , dar care, la o investigare atent\xc4\x83, se dovede\xc8\x99te a fi, \xc3\xaendeaproape privit\xc4\x83, ca fiind o zon\xc4\x83 de trecere gradual\xc4\x83, de cele mai multe ori. Arborii devin din ce \xc3\xaen ce mai scunzi, \xc3\xaenspre partea neospitalier\xc4\x83 a climatului, dup\xc4\x83 care, \xc3\xaenceteaz\xc4\x83 a mai cre\xc8\x99te, pur \xc8\x99i simplu._NEWLINE_Linia arborilor este str\xc3\xa2ns legat\xc4\x83 de alte concepte, biomuri, structuri \xc8\x99i regiuni naturale, a\xc8\x99a cum sunt krummholz, tundra alpin\xc4\x83, linia z\xc4\x83pezii, linia permanent\xc4\x83 a ghe\xc8\x9bii \xc8\x99i z\xc4\x83pezii, ghe\xc8\x9bari, zone de acumulare \xc8\x99i pierdere ale precipita\xc8\x9biilor solide, \xc8\x99amd.\n_START_SECTION_\nDiferite tipuri de linii ale arborilor\n_START_PARAGRAPH_\nExist\xc4\x83 mai multe tipuri de linii ale arborilor, men\xc8\x9bionate \xc3\xaen ecologie, geologie \xc8\x99i silvicultur\xc4\x83, printre care se pot men\xc8\x9biona linia alpin\xc4\x83, linia arid\xc4\x83, linia de\xc8\x99ertului, dubla linie \xc8\x99i a\xc8\x99a mai departe.\n_START_SECTION_\nLinia alpin\xc4\x83 a arborilor\n_START_PARAGRAPH_\nO linie alpin\xc4\x83 a arborilor este cea mai \xc3\xaenalt\xc4\x83 altitudine care permite via\xc8\x9ba arborilor; mai sus de aceasta este prea rece pentru a sus\xc8\x9bine via\xc8\x9ba copacilor. Climatul deasupra liniei alpine a arborilor se nume\xc8\x99te climat alpin, iar forma de ecosistem este tundra alpin\xc4\x83,  \xc3\x8en emisfera nordic\xc4\x83, liniile arborilor de pe fe\xc8\x9bele nordice ale mun\xc8\x9bilor sunt la altitudine mai joas\xc4\x83 dec\xc3\xa2t linia arborilor de pe fe\xc8\x9bele estice, sudice sau vestice, \xc3\xaentruc\xc3\xa2t existen\xc8\x9ba continu\xc4\x83 a umbrei de pe aceast\xc4\x83 fa\xc8\x9b\xc4\x83 face ca z\xc4\x83pada s\xc4\x83 se topeasc\xc4\x83 mai \xc3\xaencet \xc8\x99i biotemperatura se atinge la altitudini mai joase. \xc3\x8en emisfera sudic\xc4\x83 este invers, fe\xc8\x9bele sudice sunt mai reci, iar cele nordice sunt mai expuse la soare, deci cu o linie a arborilor aflat\xc4\x83 la altitudine mai mare._NEWLINE_Linia alpin\xc4\x83 a arborilor este, \xc3\xaen anumite cazuri, oarecumva abrupt\xc4\x83, de\xc8\x99i - de cele mai multe ori formeaz\xc4\x83 o zon\xc4\x83 de tranzi\xc8\x9biei \xc3\xaentre p\xc4\x83durea compact\xc4\x83 de mai jos \xc8\x99i zona de tundr\xc4\x83 alpin\xc4\x83 complet lipsit\xc4\x83 de ar\xc4\x83bori. Aceast\xc4\x83 zon\xc4\x83 de tranzi\xc8\x9biei apare \xe2\x80\x9e\xc3\xaen apropierea v\xc3\xa2rfurilor celor mai \xc3\xaenalte piscuri din Statele Unite, foarte sus pe pantele vulcanilor gigantici din Mexic \xc8\x99i pe to\xc8\x9bi mun\xc8\x9bi din cele 11 state vestice [ale Statelor Unite], dar peste tot \xc3\xaen Canada \xc8\x99i Alaska\xe2\x80\x9d. Forma\xc8\x9biunile contorsinate de frig \xc8\x99i de v\xc3\xa2nturi, cunoscute ca tu\xc8\x99uri pitice, sub numele de krummholz, apar adesea deasupra limitei superioare.\n_START_SECTION_\nLinia de\xc8\x99ertic\xc4\x83 a arborilor\n_START_PARAGRAPH_\n\xc3\x8en de\xc8\x99ert, linia alpin\xc4\x83 de\xc8\x99ertic\xc4\x83 marchez\xc4\x83 locurile cele mai uscate unde arborii \xc3\xaenc\xc4\x83 mai pot cre\xc8\x99te, \xc3\xaentruc\xc3\xa2t zonele de\xc8\x99ertice sau semide\xc8\x99ertice au, cel mai adesea, din cauza climatului arid sau semiarid, insuficiente precipita\xc8\x9bii pentru a putea sus\xc8\x9bine cre\xc8\x99terea arborilor. Spre exemplu, \xc3\xaen zonele de de\xc8\x99ert din sud-vestul Statelor Unite \xc8\x99i nordul \xc8\x99i nord-vestul Mexicului, dintre care cele mai cunoscute sunt de\xc8\x99erturile Chihuahua, Mojave \xc8\x99i Sonora, linia de\xc8\x99ertic\xc4\x83 arborilor se situeaz\xc4\x83 \xc3\xaen jur de 1.500 metri altitudine. _NEWLINE_Linia arborilor de tip de\xc8\x99ertic are tendin\xc8\x9ba de a se forma la altitudini mai ridicate \xc3\xaen cazul pantelor orientate spre poli dec\xc3\xa2t cea a versan\xc8\x9bilor orienta\xc8\x9bi spre Ecuator. Prezen\xc8\x9ba prelungit\xc4\x83 a umbrei de pe versan\xc8\x9bii nordici (\xc3\xaen emisfera nordic\xc4\x83) sau sudici (\xc3\xaen emisfera sudic\xc4\x83) men\xc8\x9bine umiditatea pe aceste pante un timp mai \xc3\xaendelungat, comparativ cu pantele orientate spre soare, prevenind evaporarea prea rapid\xc4\x83 a apei, d\xc3\xa2nd astfel arborilor un acces mai ridicat la ap\xc4\x83 \xc8\x99i un sezon mai lung de cre\xc8\x99tere.\n_START_SECTION_\nLinia dubl\xc4\x83 a arborilor\n_START_PARAGRAPH_\n\xc3\x8entruc\xc3\xa2t diferite specii de arbori au diferite limite de toleran\xc8\x9b\xc4\x83 la usc\xc4\x83ciune \xc8\x99i frig, liniile arborilor sunt diferite pentru specii diferite. Lan\xc8\x9burile montane izolate de de\xc8\x99erturi sau de \xc3\xaentinderi mari de ap\xc4\x83 au limitate variet\xc4\x83\xc8\x9bi de specii de arbori cu spa\xc8\x9bii libere, natural create din cauza diferen\xc8\x9belor specifice. Astfel, aceste spa\xc8\x9bii libere, unde arborii unei anumite specii nu pot cre\xc8\x99te, se pot afla deasupra sau dedesuptul linie arborilor pentru alte specii._NEWLINE_Spre exemplu, \xc3\xaen cazul a mai multe lan\xc8\x9buri montane din Marele Bazin al Americii de Nord, exist\xc4\x83 linii diferite ale arborilor pentru specii diferite. Astfel, \xe2\x80\x9ecentura\xe2\x80\x9d liniei arborilor pentru specii locale de pin (numit\xc4\x83 pini Pinyon Pines) este situat\xc4\x83 la altitudine mai joas\xc4\x83 dec\xc3\xa2t arborilor dintr-o varietate de pin mai larg extins\xc4\x83 \xc3\xaen arealul respectiv, numit\xc4\x83 Bristlecone Pines. \xc3\x8entre cele dou\xc4\x83 linii \xe2\x80\x9eterminus\xe2\x80\x9d ale celor dou\xc4\x83 specii de pin, exist\xc4\x83 spa\xc8\x9bii libere, zone de jnepeni \xc8\x99i chiar zone de tundr\xc4\x83 alpin\xc4\x83.'